Smyslov was ‘n Russiese grootmeester wat leer skaak speel het toe hy 6 jaar oud was. Sy pa het baie belang gestel in skaak en het sy seun, Vasily, leer skaak speel. Later het sy pa vir hom ‘n skaakboek gegee wat deur Alekhine geskryf was. Smyslov was wêreldkampioen van 1957-1958.
Smyslov was besonders goed in die eindspel wanneer daar net ‘n paar stukke oor is. Meestal het sy spelle baie rustig voorgekom maar soms het hy ook onverwagte briljante taktiese skuiwe gemaak. Hy was baie lief vir musiek en het gesê dat selfs in skaak probeer hy altyd ‘n harmonie tussen sy stukke behou.